Mašinski vid

Šta je mašinski vid (Mašinska vizija)?

Mašinska vizija je tehnologija koja daje mogućnost računarskoj tehnologiji da obrađuje slike na način koji to rade vid i mozak živih bića, i na taj način klasifikuje informacije koje su od krucijalnog značaja za proizvodni proces. Ovo obuhvata procese kao što su optičko prepoznavanje slova i brojeva, inspekciju materijala i proizvoda, prepoznavanje objekata i njihove pozicije (pick and place).

Iako postoji dugi niz godina, ova tehnologija je ušla u širu upotrebu poslednjih godina sa napredkom kompjuterskog hardvera i industrijskih kamera. U današnje vreme sistemi mašinske vizije su sastavni deo sistema industrijske automatike svih ozbiljnijih proizvodnih pogona, njima se automatizuje proces proizvodnje stvaranjem povratnih informacija koje se mogu koristiti za upravljanje proizvodnjom. U proizvodnji sistemi mašinskog vida, mogu se koristiti za otkrivanje defekata proizvoda, praćenje objekata, sortiranje i klasifikaciju, merenje i proveru dimenzija, očitavanje etiketa i drugo.

 Koje su prednosti mašinske vizije u odnosu na ljudski vid? 
Prednosti mašinske vizije u odnosu na ljudski vid su brzina, mogućnost rada u surovim ambijentalnim uslovima, stalna prisutnost bez zamora koji se javlja u slučaju ljudskog vida. Takođe ono što mašinsku viziju odvaja od ljudskog vida je širok spektar elektromagnetnih talasa na koje mogu reagovati. Neke kamere osim vidljivog, rade i u spektru infracrvenog i ultraljubičastog zračenja, što je nemoguće videti ljudskim okom. Neke kamere koriste i rendgenske talase, čime se postiže uvid i u unutrašnju strukturu materijala.

 Vanjski linkovi 
 http://books.google.com/books?id=x_1IauK-M2cC&lpg=PA429&pg=PA429#v=onepage&q&f=false
https://sigurnosnisistemi.rs/vizuelna-inspekcija/vizuelna-kontrola-kvaliteta-proizvoda

Kategorija:Vještačka inteligencija